OpenLLM-France/wikimedia huggingface dataset:
# Kalma

* Aquest article tracta sobre el poble de Rússia. Si cerqueu la deessa finesa, vegeu «Kalma (deessa)».
Kalma (en rus: Кальма) és un poble del krai de Khabàrovsk, a Rússia, que el 2012 tenia 85 habitants. Es troba a la riba dreta del riu Amur, davant de la confluència amb el riu Amgun.
# Juan Cruz Sol Oria

Juan Cruz Sol Oria (Elgoibar, 13 de setembre de 1947 - València, 10 de novembre de 2020) fou un futbolista basc que jugava com a defensa. Va jugar la major part de la seua carrera esportiva al València CF, i va ser internacional per Espanya en 28 ocasions, marcant un gol.

## Carrera esportiva

Va començar a jugar a futbol a l'equip del seu poble, el Club Deportivo Elgoibar. Amb quinze anys, Carlos Iturraspe el va portar al València CF, club on jugaria durant 10 anys i marcaria 16 gols. El 1975 fitxa per Reial Madrid, equip amb què va guanyar 3 lligues. Finalment, el 1979 tornaria a l'equip valencianista tot i que no va disputar massa partits a causa de contínues molèsties i lesions al genoll. L'onze de febrer de 1970 va debutar com internacional a la selecció de futbol d'Espanya, en un partit contra Alemanya Federal.
El 2000 va ser delegat de camp del València CF, càrrec del qual va dimitir arran d'una errada seua en l'eliminatòria de Copa del Rei contra el Novelda CF el 2001, on l'equip merengot va ser eliminat per jugar amb quatre jugadors extracomunitaris. El 2006 va treballar per al Chelsea FC buscant noves promeses a Espanya per a l'equip londinenc.

## Estadístiques
### Clubs

| Club | País | Anys | Partits (lliga) | Gols (lliga) |
| València CF | País Valencià | 1965-1975 | 229 | 16 |
| Reial Madrid CF | Espanya | 1975-1979 | 110 | 0 |
| València CF | País Valencià | 1979-1981 | 8 | 0 |

## Referències

* ↑ Folgado, Salva. «Muere Juan Cruz Sol, exjugador del Valencia y del Real Madrid, a los 73 años» (en castellà), 10-11-2020. [Consulta: 10 novembre 2020].
* ↑ «Muere Juan Cruz Sol, el niño de Elgoibar que enamoró al Valencia con su raza» (en castellà), 10-11-2020. [Consulta: 10 novembre 2020].

## Enllaços externs

* Juan Cruz Sol a ciberché Arxivat 2020-11-20 a Wayback Machine. (castellà)
# Juan Cruz Ochoa López

Juan Cruz Ochoa López, conegut simplement com a Juan Ochoa (Pamplona, 4 de març de 1979) és un exfutbolista navarrès, que ocupava la posició de defensa.

## Trajectòria esportiva

Sorgit del modest CD Calahorra, va ser captat pel Deportivo Alavés, amb qui debuta a primera divisió a la temporada 01/02. Jugaria tres anys amb els bascos, a Primera i Segona divisió, sense arribar a assolir la titularitat.
El 2004 fitxa pel CD Numancia. Al quadre sorià hi disputa dues campanyes, una a Primera i l'altra a Segona, sent titular en ambdues. El 2006 s'incorpora al Reial Múrcia, amb qui segueix sent titular i alternant les dues categories.
# Keegan Allen

Keegan Phillip Allen (Hollywood, Califòrnia, 22 de juliol de 1989) és un actor estatunidenc conegut pel seu paper com a "Toby Cavanaugh" a Pretty Little Liars a l'ABC Family. A més, va ser un dels "nois guapos" a Big Time Rush en l'episodi "Big Time Jobs".

## Família

La seva mare és Jones Allen, i el seu pare és Phillip R.Allen (1939-2012), actor estatunidenc conegut pel seu paper de "Capitán Esteban" en Star Treck III; de qui va heretar el seu segon nom.

## Carrera

L'any 2010 va participar en un episodi de la sèrie de televisió Big Time Rush i després va formar part de l'elenc de la sèrie de la cadena ABC, Pretty Little Liars en el paper de Toby Cavanaugh. És assignat com un personatge recurrent des de l'inici de la sèrie el 2010. Gràcies a aquest treball la seva popularitat va augmentar considerablement a nivell nacional. Altres aparicions inclouen un paper especial en la sèrie CSI: Crime Scene Investigation. Per la seva participació en Pretty Little Liars, va ser nominat en 2011 en els premis Teen Choice Award juntament amb el seu company d'elenc Ian Harding, en la categoria "Elecció d'Estiu de TV i Estrella Masculina" i va resultar guanyador.
També, el 2015 va treure un llibre de fotografies titulat Life Love Beauty.

## Filmografia
### Cinema

| Any | Pel·lícula | Paper | Notes |
| 2002 | Small Emergencies | Fill del propietari de Parakeet | Curtmetratge |
| 2010 | As a Last Resort | Conductor | Curtmetratge |
| 2013 | Palo Alto | Archie | |
| 2014 | The Sound and the Fury | | |
| 2014 | The Hazing Secret | Trent | |
| 2015 | Bukowski | Jimmy Haddox | |

## Referències

* ↑ «Keegan Allen Bio». Alloy Entertainment. Arxivat de l'original el 26 gener 2013. [Consulta: 3 abril 2013].
* ↑ «Toby Cavanaugh by Keegan Allen - Pretty Little Liars - ABCFamily.com». Abcfamily.go.com. [Consulta: 20 octubre 2015].
# Guthrie (Oklahoma)

Guthrie és una ciutat dels Estats Units a l'estat d'Oklahoma. Segons el cens del 2000 tenia 9.925 habitants. Va ser la capital del Territori d'Oklahoma (1890-1907).

## Demografia

Segons el cens del 2000, Guthrie tenia 9.925 habitants, 3.854 habitatges, i 2.474 famílies. La densitat de població era de 205,3 habitants per km².
Dels 3.854 habitatges en un 29,2% hi vivien nens de menys de 18 anys, en un 46,7% hi vivien parelles casades, en un 14,2% dones solteres, i en un 35,8% no eren unitats familiars. En el 32,1% dels habitatges hi vivien persones soles el 15,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,99.
Per edats la població es repartia de la següent manera: un 24,7% tenia menys de 18 anys, un 11,5% entre 18 i 24, un 24,7% entre 25 i 44, un 21,4% de 45 a 60 i un 17,7% 65 anys o més.
L'edat mediana era de 37 anys. Per cada 100 dones de 18 o més anys hi havia 79,9 homes.
La renda mediana per habitatge era de 30.460 $ i la renda mediana per família de 38.732 $. Els homes tenien una renda mediana de 27.948 $ mentre que les dones 21.186 $. La renda per capita de la població era de 15.774 $. Entorn del 9,8% de les famílies i el 17,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Guthrie». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Guthrie». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Mandleshwar

Mandleshwar és una ciutat i nagar panchayat (equivalent a municipi) al districte de Khargone a Madhya Pradesh, a la riba del riu Narmada a 8 km a l'est de Maheshwar, i 99 km al sud d'Indore. Al cens del 2001 constaven 11.345 habitants; el 1901 tenia 2.807 habitants

## Història

Mandleshwar era centre d'una pargana. Va caure en mans del peshwa al segle xviii i el 1740 Malhar Rao Holkar la va cedir al braman Vyankatram Shastri, la família del qual la va posseir després per sanad fins a la independència de l'Índia i encara algun temps després. El 1823 fou declarada capital del districte de Nimar, que fins al 1864 fou dirigit per l'agent del governador general a Indore. El 1864 el districte fou transferit de l'agència d'Indore a les Províncies Centrals i la capital es va traslladar a Khandwa, que tenia estació ferroviària. El 1867 Mandleshwar fou retornat a Holkar (Indore) a canvi d'altres territoris al Dècan.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Manuel Llombart Fuertes

Manuel Llombart Fuertes (València, 26 de novembre de 1969) és un economista valencià, conseller de Sanitat de la Generalitat Valenciana entre desembre de 2012 i juny de 2015 amb el govern d'Alberto Fabra (PP).
És llicenciat en Ciències Empresarials per la Universitat de València i doctor en Ciències Econòmiques i Empresarials per la mateixa facultat. En aquesta universitat, a més a més, ha impartit docència dins del Departament de Comptabilitat i Economia Financera.
És membre de l'Associació Valenciana d'Empresaris i des de 1997 presideix la Fundació d'Investigació Clínica de l'Institut Valencià d'Oncologia. S'afilià al Partit Popular (PP) el febrer de 2013, just dos mesos després d'haver sigut nomenat Conseller de la Generalitat. Fou escollit diputat a les eleccions a les Corts Valencianes de 2015, però l'agost de 2015 deixà l'escó i es reincorporà al sector privat.

## Referències

* ↑ http://www.vilaweb.cat/noticia/4062746/20121207/fabra-aprofita-pont-reformar-consell.html
* ↑ «El conseller de Sanidad se afilia al PPCV con el aval de Fabra y Castellano» (en espanyol). Las Provincias, 07-02-2013. [Consulta: 16 octubre 2014].
* ↑ Fabra, Barberá y Llombart renuncian a su acta de diputado en las Cortes, El País, 31 de juliol de 2015

## Enllaços externs

* Qui és el Conseller de Sanitat Manuel Llombart a ValenciaPlaza.com
# Leporinus piau

Leporinus piau és una espècie de peix de la família dels anostòmids i de l'ordre dels caraciformes.

## Morfologia

* Els mascles poden assolir 33 cm de llargària total.

## Hàbitat

Viu en zones de clima tropical.

## Distribució geogràfica

Es troba a Sud-amèrica: Ceará (Brasil).

## Referències

* ↑ The Taxonomicon (anglès)
* 1 2 3 FishBase (anglès)

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Garavello, J.C. i H.A. Britski 2003. Anostomidae (Headstanders). p. 71-84. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Favela

Favela és el nom donat al Brasil als assentaments precaris o informals que creixen al voltant o dins mateix de les ciutats grans del país. Aquest terme portuguès és molt usat al Brasil, amb el significat de barri de barraques, mentre que a la resta del món s'empra per referir-se específicament a aquests assentaments al Brasil.
Des dels moviments socials brasilers, sovint s'ha considerat que la permanència d'aquests assentaments de barraques és causada per la desatenció de l'administració a l'hora d'implementar-hi equipaments i serveis bàsics per a la població resident, sumada a la creixent militarització basada en la «guerra contra les drogues».

## Etimologia

El mot portuguès favela correspon al nom vulgar de l'espècie Cnidoscolus quercifolius, un vegetal que produeix fruits similars a les faves. Durant la guerra de Canudos (Bahia), entre 1896 i 1897, es va construir una ciutadella en un lloc d'aquella localitat conegut com Morro das Favelas (turó de les favelas), on abundaven aquestes plantes. En acabada la guerra, els soldats que tornaren a Rio de Janeiro van establir-se en barraques improvisades al Morro da Providência, lloc que començaren a anomenar Morro da Favela, en record del seu destí a Canudos.

## Referències

* ↑ «Rocinha é a maior favela do Brasil, afirma IBGE». R7.com, 21-12-2011. [Consulta: 29 desembre 2011].
* ↑ «Mais de 11 milhões vivem em favelas no Brasil, diz IBGE; maioria está na região Sudeste» (en portuguès). [Consulta: 28 setembre 2020].
* ↑ «As 10 maiores favelas do Brasil» (en portuguès). [Consulta: 28 setembre 2020].
* ↑ Romaguera, Àlex. «Raquel Willadino: Des de les faveles neix un altre model de ciutat». Directa, 12-12-2018. [Consulta: 4 gener 2019].
* ↑ Costa Mattos, Rômulo. «Aldeias do mal» (en portuguès brasiler). Revista de História da Biblioteca Nacional, 01-10-2007. Arxivat de l'original el 2010-04-08. [Consulta: 23 març 2022].

## Vegeu també

* Infrahabitatge
* Els mals endreços (Diari d'una dona de les barraques)
# San Pedro de Ycuamandiyú

San Pedro de Ycuamandiyú (guaraní: Ykuamandyju) és una localitat del centre del Paraguai, capital del departament de San Pedro. Es troba a 330 km d'Asunción.

## Població

Segons les dades del cens del 2002, la ciutat tenia una població urbana de 7.927 habitants (29.097 al districte).

## Història

La fundació de San Pedro de Ycuamandiyú data del 16 de març de 1786, obra del coronel Pedro Gracia Lacoisqueta sota les ordres del llavors governador del Paraguai Pedro Melo de Portugal, en un intent de reprendre la possessió de les terres al nord del riu Salado, sota domini dels portuguesos i dels indis Mbayá. Fins a l'acabament de la guerra de la Triple Aliança la ciutat va ser atacada per les tropes brasileres.

### Edificis històrics

La Catedral de Sant Pere Apòstol va ser construïda el 1854 i conté una figura de l'apòstol al seu interior.

## Referències

* ↑ «Dades del cens del 2002 - DGEEC» (en castellà). DGEEC Paraguai. [Consulta: 30 gener 2011].
* 1 2 «San Pedro de Ycuamandiyú – Pàgina web oficial» (en castellà). Arxivat de l'original el 26 de desembre 2009. [Consulta: 30 gener 2011].

## Enllaços externs

* SENATUR (castellà)
# La Pietat (Ribera, Nàpols)

La Pietat és un quadre del pintor valencià Josep de Ribera, «Il Spagnoletto», pintat a l'oli sobre llenç i amb unes dimensions de 264 × 170 cm. Signat i datat en 1637, actualment es conserva en el Museu Sant Martino de Nàpols.
De la mateixa temàtica i títol es conserven altres dues teles del pintor. Una en el Museu Thyssen-Bornemisza de Madrid i una altra en la National Gallery de Londres.

## Història

L'obra va ser encarregada pel pare prior Giovan Battista Pisante a principis de l'any 1637 i es van pagar 400 Ducats el 3 d'octubre d'aquest mateix any. La tela es creu la primera d'una sèrie d'obres que el pintor donaria després a la Cartoixa de Sant Martino a Nàpols. L'obra va ser molt benvolguda i particularment entusiasta amb ella es va mostrar el Marquès de Sade, que la considerava més valuosa que tot l'or i la plata guardat en el lloc.
La Pietat mostra un dels més alts nivells de qualitat aconseguit pel mestre Ribera i l'execució de l'obra va ser des d'un principi famosa i celebri. Tant és així, que el pintor francès Fragonard va quedar fins a tal punt impressionat que, durant un viatge a Itàlia, va copiar l'obra per a un disseny seu.

## Descripció

En l'obra es poden veure algunes diferències en l'estil i la forma respecte a les teles efectuades en el passat sobre el mateix assumpte.
El primer element que salta a la vista és la concentració en l'escena de personatges que envolten a Crist. Joan l'Apòstol està a la dreta de genolls i sobre elles es recolza l'esquena del jacent. En l'esquerra del llenç, als peus del difunt, Maria Magdalena prostrada en terra els hi besa amb aflicció. D'exquisida factura és la representació de Maria, darrere del cos al centre, que vetllat per la tècnica del clarobscur ens mostra un rostre destrossat pel dolor que mira al cel mentre ajunta les mans en una pregària dirigida als dos puttos que suren en la cantonada superior esquerra de la tela. En el costat oposat, al fons, s'albira la presència de Josep d'Arimatea.
La tècnica del clarobscur que predomina en l'obra troba el seu màxim punt de llum sobre el cos del Crist mort que resulta ser l'element de millor factura estilística i més prominent de tota la composició. Il·luminat per una llum clara però tènue sembla ho realça per convertir-ho en una estàtua marmòria. El Crist està en una posició alguna cosa obliqua respecte a la Pietat executada pel pintor anteriorment, la qual cosa aconsegueix una escena més realista i dinàmica. Vegeu també el braç dret abandonat en escorç al llarg del costat, mentre l'esquerre jeu en terra sobre el llenç blanc. Finalment, les cames creuades s'allarguen fins a perdre's en braços de María Magdalena.

## Referències

* ↑ (en inglés)«Study After Jusepe de Ribera: Pieta (from the Certosa di San Martino), 1760-61».

## Bibliografia

* Spinosa N., Ribera - Obra completa, Editrice Electa (2006)
# Retrat imaginari de l'Esperanceta Trinquis

Retrat imaginari de l'Esperanceta Trinquis és un oli sobre taula fet per Armand Cardona Torrandell el 1967 i que es conserva, des de l'octubre de 2011, a la biblioteca que duu el seu nom de Vilanova i la Geltrú.

## Descripció

L'Esperanceta Trinquis és un dels personatges de Ronda de mort a Sinera, de Salvador Espriu; per a la qual l'Armand Cardona creà diverses escenografies l'any 1965, 1970 i 1975, totes elles dirigides pel seu amic Ricard Salvat.
La Trinquis era una captaire alcoholitzada que vivia en una cova als afores de Sinera i sovint patia la crueltat dels més joves que l'apedregaven. Protagonista de molts fragments d'Espriu, esdevé paradigma de la trista condició humana. Com Espriu, Cardona també se sentia captivat per aquest personatge que representà en diverses ocasions.

## Mides del quadre

És un quadre de grans dimensions, amb 181 cm de llargada per 128 d'amplada.

## Referències

* ↑ «El llegat d'Armand Cardona Torrandell s'exposarà a la biblioteca del seu nom». [Consulta: 21 novembre 2020].
* 1 2 Armand Cardona Torrandell, 1928-1995. Vilanova i la Geltrú: El Cep i la Nansa, 2004. ISBN 84-85960-91-2.
* ↑ Generalitat de Catalunya. Cardona Torrandell. Madrid: Blanquerna. Llibreria Catalana, 1995, p. 97, 115.
# Rheinfelden (Argòvia)

Rheinfelden és un municipi del cantó d'Argòvia (Suïssa), situat al districte de Rheinfelden.

## Enllaços externs

* Web oficial del municipi
* Rheinfelden (Argòvia) en Alemany, Francès o Italià al Diccionari històric de Suïssa.
# Rayville (Missouri)

Rayville és una població dels Estats Units a l'estat de Missouri. Segons el cens del 2000 tenia 204 habitants.

## Demografia

Segons el cens del 2000, Rayville tenia 204 habitants, 72 habitatges, i 55 famílies. La densitat de població era de 328,2 habitants per km².
Dels 72 habitatges en un 31,9% hi vivien nens de menys de 18 anys, en un 52,8% hi vivien parelles casades, en un 15,3% dones solteres, i en un 23,6% no eren unitats familiars. En el 15,3% dels habitatges hi vivien persones soles el 9,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,15.
Per edats la població es repartia de la següent manera: un 23,5% tenia menys de 18 anys, un 14,2% entre 18 i 24, un 25,5% entre 25 i 44, un 23,5% de 45 a 60 i un 13,2% 65 anys o més.
L'edat mediana era de 37 anys. Per cada 100 dones de 18 o més anys hi havia 113,7 homes.
La renda mediana per habitatge era de 32.750 $ i la renda mediana per família de 35.000 $. Els homes tenien una renda mediana de 31.250 $ mentre que les dones 18.125 $. La renda per capita de la població era de 12.769 $. Entorn del 15,5% de les famílies i el 15,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rayville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Rayville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Raytown

Raytown és una població dels Estats Units a l'estat de Missouri. Segons el cens del 2000 tenia 30.388 habitants.

## Demografia

Segons el cens del 2000, Raytown tenia 30.388 habitants, 12.855 habitatges, i 8.304 famílies. La densitat de població era de 1.183,9 habitants per km².
Dels 12.855 habitatges en un 27,1% hi vivien nens de menys de 18 anys, en un 48,6% hi vivien parelles casades, en un 12,6% dones solteres, i en un 35,4% no eren unitats familiars. En el 30,3% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,88.
Per edats la població es repartia de la següent manera: un 22,6% tenia menys de 18 anys, un 7,8% entre 18 i 24, un 27,9% entre 25 i 44, un 22,5% de 45 a 60 i un 19,3% 65 anys o més.
L'edat mediana era de 40 anys. Per cada 100 dones de 18 o més anys hi havia 83,6 homes.
La renda mediana per habitatge era de 41.949 $ i la renda mediana per família de 50.952 $. Els homes tenien una renda mediana de 33.828 $ mentre que les dones 26.745 $. La renda per capita de la població era de 21.634 $. Entorn del 3,1% de les famílies i el 5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Raytown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Raytown». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Rhaebo olallai

Andinophryne olallai és una espècie d'amfibi que viu a l'Equador.
Està amenaçada d'extinció per la pèrdua del seu hàbitat natural.

## Referències

* Coloma, L.A., Ron, S., Cisneros-Heredia, D. & Yánez-Muñoz, M. 2004. Andinophryne olallai. Llista Vermella d'Espècies Amenaçades de la UICN 2006. Consulta: 11 d'abril del 2008.
# Rhinobatos holcorhynchus

Rhinobatos holcorhynchus és un peix marí de la família dels rinobàtids i de l'ordre dels rajiformes present des de les costes de Kenya fins a les de KwaZulu-Natal (Sud-àfrica). És ovovivípar. Pot atènyer fins a 127 cm de llargària total.

## Referències

* ↑ UNEP-WCMC Species Database (anglès)
* 1 2 Froese, Rainer; Abucay, Luisa. «Rhinobatos holcorhynchus Norman, 1922 Slender guitarfish». FishBase.
* ↑ ZipCodeZoo.com (anglès)
# Rhinobatos leucospilus

Rhinobatos leucospilus és un peix de la família dels rinobàtids i de l'ordre dels rajiformes present a les costes occidentals de l'oceà Índic: des del sud de Moçambic fins a Transkei (Sud-àfrica). És ovovivípar. Pot arribar als 120 cm de llargària total.

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* 1 2 FishBase (anglès)
* ↑ ZipCodeZoo.com (anglès)

## Bibliografia

* Moyle, P. i J. Cech.: Fishes: An Introduction to Ichthyology, 4a edició, Upper Saddle River, Nova Jersey,Estats Units,Prentice-Hall. 2000
* Nelson, J.: Fishes of the World, 3a edició. Nova York,Estats Units,John Wiley and Sons. 1994
* Wheeler, A.: The World Encyclopedia of Fishes, 2a edició, Londres, Macdonald. 1985

## Enllaços externs

* BioLib (anglès)
# Robleda-Cervantes

Robleda-Cervantes és un municipi de la província de Zamora a la comunitat autònoma de Castella i Lleó. Inclou els pobles de Ferreros, Paramio, Robleda, Sampil de Sanabria, Cervantes, San Juan de la Cuesta, Valdespino i Triufé.

## Demografia

Evolució demogràfica :
| 1991 | 1996 | 2001 | 2004 |
| 488 | 473 | 445 | 476 |